cyanic-selkie/wikianc huggingface dataset:
Աննա Մոնսի տուն
Պատմություն
Մինչև 1980-ական թվականների վերջը շենքի դարպասին եղել են սպիտակ քարից պատրաստված առյուծներ։ Սակայն ճշգրիտ գործիքների ԳՀԻ-ի գործարանի շենքերից մեկի կառուցման ժամանակ դարպասը քանդվել է, իսկ առյուծներն ապամոնտաժել են։ Գործարանի տնօրենը տեսել է, որ դրանք ընկած են փողոցում արկղերի մեջ, և պնդել է, որ փոխանցվեն Մոսկվա քաղաքի պատմության և մշակույթի հուշարձանների պահպանության գլխավոր վարչությանը։ Առյուծները հետագայում տեղադրվել են XVIII դարի Վելիկոլեպովների քաղաքային դաստակերտի մուտքի մոտ ։
Արտաքին հղումներ
Կատեգորիա:Մոսկվայի շենքեր և կառույցներ
20th Century Studios
20th Century Studios, ամերիկյան վեց խոշորագույն կինոընկերություններից մեկը, որը 21st Century Fox կինոընկերության դուստր ընկերությունն է։ Զբաղվում է հեռուստաֆիլմերի արտադրությամբ։
Ընկերությունը հիմնադրվել է 1953 թվականի մայիսի 31-ին երկու ստուդաների միաձուլման արդյունքում, որոնք են Fox Film Corporation-ը, որը հիմնադրվել է 1915 թվականին Ուիլյամ Ֆոքսի կողմից, և Twentieth Century Pictures-ը, որը ստեղծվել է 1933 թվականին Դերիլ Զանուկի, Ժոզեֆ Շենկի, Ռեյմոնդ Գրիֆիտի և Ուիլյամ Գետցի կողմից։
Ընկերության նկարահանման տարածքը գտնվում է Լոս Անջելեսի թաղամասներից մեկում, Բեվերլի Հիլզից արևմուտք։ Ընկերության կենտրոնակայանը 35 հարկանի բարձրահարկ շենք Fox Plaza-ն է։
«Twentieth Century Fox»-ի ամենահայտնի ֆիլմերն են՝ «Աստղային պատերազմներ», «Ավատար», «Իքս մարդիկ», «Սառցե դարաշրջան», Ռիո, «Գիշատիչ», «Կապիկների մոլորակը», «Տանը միայնակ»։ Այս ընկերությունն արտադրում է նաև հեռուստասերիալներ, որոնցից են՝ «Բեթմեն», «ԲԲՎՀ», «Գաղտնի նյութեր», «Սիմփսոններ»,«Ամերիկյան հայրիկ» և «24»։ «20th Century Fox» կինոընկերության հայտնի դերասանուհիների թվին են պատկանում Շիռլի Թեմպլը, Բեթի Գրեյբլը, Ջին Թիրնին, Մերիլին Մոնրոն, Ջեյն Մենսֆիլդը։ Ընկերությունը նաև պայմանագիր է կնքել առաջին աֆրոամերիկյան կինոաստղ Դորոտի Դենդրիջի հետ։
Fox Film Corporation
Fox Film Corporation-ը ձևավորվել է 1915 թվականին կինոպրոդյուսեր Ուիլյամ Ֆոքսի կողմից։ Ֆոքսը ստեղծեց այն երկու ընկերությունների՝ Greater New York Film Rental առևտրային ընկերության և Fox Office Attractions Company-ի միացման ճանապարհով։ Առևտրային և արտադրական այս ընկերությունների միաձուլումը ուղղահայց ինտեգրման առաջին օրինակներից էր։ Սրանից միայն մեկ տարի անց ընկերությունը տարածեց Ուինզոր Մաքքեյի «Դինոզավր Գերտի» նորարարական մուլտֆիլմը։
Լինելով ավելի շատ ձեռնարկատեր, քան շոումեն, Ֆոսքը ավելի կենտրոնացած էր թատրոնների կառուցման վրա և ֆիլերի ստեղծումը նրա համար երկրորդական էր ։
Ընկերության առաջին ստուդիան ստեղծվել է Ֆորտ-Լիում  ։ Ապա Ֆոքսը գնել է ստուդիա Էդենդեյլում, Կալիֆորնիայում, այդ ժամանակ դժվար վիճակի մեջ հայտնված Selig Polyscope Company ընկերությունից։
Երբ հայտնվեցին ձայնային տեխնոլոգիաները, Ֆոքսը սկսեց զբաղվել օպտիկական ձայնագրություն օգտագործելու իրավունք ստանալու վրա։ 1927 թվականին ընկերությունը սկսեց թողարկել ֆիլմեր երաժշտությամբ և հատուկ էֆեկտներով, իսկ հաջորդ տարի Ֆոքսը սկսեց Fox Movietone News-ի ամենշաբաթյա թողարկումները, որը գոյատևեց մինչև 1963 թվականը։
Զարգացող ընկերությանը ավելի մեծ տարածք էր պետք, և 1926 թվականին Ֆոքստ գնում է 300 ակր (1,2 կմ²) տարածք Բևերլի Հիլզի հարավում և կառուցում է «Movietone City»-ը, որը դառնում է այդ ժամանակների լավագույն ստուդիան։
Երբ 1927 թվականին մահացավ Մարկուս Լոուն, Ֆոսքը առաջարկեց գնել Լոուի ընտանեկան հոլդինգը՝ «Loew’s Inc.» ընկերությունը, որ ղեկավարում էր ավելի քան 200 թատրոն, նաև MGM ստուդիան։ 1929 թվականին ընտանիքը համաձայնվեց վաճառել ընկերությունը. հայտնեցին Fox և Loew’s Inc. ընկերությունների միացման մասին։ Սակայն MGM ստուդիայի ղեկավար Լուիս Մայերը չէր նարգրավվել գործարքի մեջ, և դա նրա կողմից դիմադրություն առաջացրեց։ Որպեսզի ընկերությունները չմիացվեն, Մայերը, օգտագործելով իր քաղաքական կապերը, դիմեց Արդարադատության նախարարության հակամենաշնորհային բաժին, չնայած այն փաստին, որ MGM-ը Loews Theatres-ի հետ միասին համարվում էին հակամենաշնորհային օրենքի խաղտողներ։ Ի հաջողություն Մայերի, Ֆոքսը տուժում է ավտովթարից 1929 թվականի ամռանը և աշնանը կորցնում է իր կարողության մեծ մասը, ինչը ամբողջովին վերջ է դնում Loew ընկերության հետ միացմանը։
Սնանկացման մեջ հայտնվելուց հետո Ֆոքսը բանտ է ընկնում։ Fox Film ընկերությունն ավելի քան 500 թատրոնների հետ միասին անցնում է մրցակցային ղեկավարման։ Որոշ ժամանակ ընկերությունը գոյություն է ունենում, սակայն շուտով պարզ է դառնում, որ Fox Film ընկերություն կարող է շարունակել իր գոյությունը միայն միաձուլման շնորհիվ։ Ընկերության տնօրեն է նշանակվում Սիդնի Կենտը, և 1935 թվականին սկսվում են բանակցություններ երիտասարդ, բայց հզոր և անկախ Twentieth Century Pictures կինոընկերության հետ։
Twentieth Century Pictures
Twentieth Century Pictures, անկախ Հոլիվուդյան կինոընկերություն, որը ստեղծվել է 1933 թվականին Ժոզեֆ Շենկի («United Artists»-ի նախկին տնօրեն), Դերիլ Զանուկի (Warner Brothers), Ուիլյամ Գետցի և Ռեյմոնդ Գրիֆիտի կողմից։ Ֆինանսական աջակցությունը կատարել է Ժոզեֆ Շենկի փոքր եղբայրը՝ Նիկոլաս Շենկը և Ուիլյամ Գետցի աները՝ Լուիս Մայերը։ Ֆիլմերը նկարահանվում էին տարբեր ստուդիաներում, իսկ պատրաստի արտադրանքը տարածվում էր United Artists ընկերության կողմից։
Շենկը 20th Century-ի տնօրենն էր, Զանուկը՝ արտադրության փոխնախագահ, իսկ Գետցը փոխնախագահ։ Ընկերությունը հաջողություն ունեցավ հենց սկբից. «Ռոդշիլդների տուն» ֆիլմը առաջադրվեց Օսկար մրցանակի որպես լավագույն ֆիլմ։ 1935 թվականին ընկերությունը թողարկեց դասական «Թշվառները» ֆիլմը, ըստ Վիկտոր Հյուգոյի համանուն վեպի, և այն նույնպես առաջադրվեց որպես լավագույն ֆիլմ։
Միացում
1935 թվականին Շենկը և Զանուկը սկսեցին բանակցություններ Fox Film Corporation ընկերության ղեկավար Սիդնի Կենտի հետ միացման մասին։ Չնայած նրան, որ Fox Film-ը այդ ժամանակ ավելի խոշոր էր, 20th Century Pictures-ը հանդես եկավ որպես գործարքի առաջատար։ Միացման իրականացման մեջ մեծ դեր ունեցավ Սպիրո Սկուրասը, ով այդ ժամանակ Fox կորպորացիայի թատրոնների Արևմտյան ցանցի ղեկավարն էր, իսկ հետո դարձավ նոր ընկերության նախագահը։
Արտաքին հղումներ
Կատեգորիա:Ամերիկյան կինոընկերություններ
Օդնոկլասնիկի.ռու՝ սեղմիր հաջողության կոճակը
«Օդնոկլասնիկի.ռու՝ սեղմիր հաջողության կոճակը», ռեժիսոր Պավել Խուդյակովի ռուսական գեղարվեստական ֆիլմը, արտադրված «Խուդյակով Փրոդաքշն» կինոընկերություն կողմից։
Ֆիլմի պրեմիերան կայացել է 2013 թվականի դեկտեմբերի 12-ին։
Ֆիլմի սյուժեն
Լյոշան որոշում է նվաճել մայրաքաղաքը և աշխատանք է փնտրում, այդ առումով նրա ծնողները հովանավորում են նրան, իսկ վարձակալած տան տիրուհին պահանջում է վճարել վարձը։ Ինչպես երևաց ամեն ինչ իր հունով չէր շարժվում ինչպես պլանավորված էր սկզբից, բայց Լյոշան չի վհատվում և գնում է քասթինգի գովազդային գործակալությունում։ Պրեզենտացիայի հենց առաջին րոպեներից կինոնկարի հերոսը ինքն իր վրա թողում է ոչ լավ տպավորություն։ Նա լավ հագնված չէ, իրեն անվստահ է պահում, և դեռ հանդես է գալիս կոտրված նոթբուքով, որը ընդունված է համարել յուրաքանչյուր հաջողակ գովազդողի հիմնական գործիքը։
Եվ հենց այստեղ ամեն ինչ սկսում է անհաջողության մատնվել, սկզբում նրան տուգանում են նրան ոչ ճիշտ տեղում մեքենան կայանելու համար, ապա նրան վտարում են վարձակալած տնից, լավ է որ ընկերը կողքին է մնում։ Հենց նա էլ օգնում է Լյոշային որ միասին բազմոցը տեղափոխեն մոտակա այգին։ Այնտեղ նրանք հարմար տեղավորվում են և սկսում են երազել։ Ֆիլմի գլխավոր հերոսը երազում է որ, բոլոր խնդիրները, հարցերը ու ցանկություները կատարվեն մեկ կոճակի միջոցով, սեղմեցիր և ամեն ինչ պատրաստ է։ Բայց առավոտյան Լյոշան արթնանում է մի քաշված տեղ, որտեղ նրան դիմավորում է Սնուփ Դոգը, շնորհելով հենց այն ինչը, այդպես երազում էր մեր հերոսը։ Նա պարտավորվում է փոխել Լյոշայի կըանքը, հիմա բավական է սոց ցանցում հրապարակել ցանկությունը, և սեղմել համակարգչի բաղձալի կոճակը և ամեն ինչ կկատարվի։ Այդպես Լյոշան ստանում է լուրջ գումարներ, թանկ ավտոմեքենա, նոր հագուստ և այդ նույն գրասենյակի տնօրենը որը չէր ուզում նրան գործի վերձներ։ Ամեն ինչ հրաշալի է, Լյոշան ինքն իրեն համոզում էր որ նրան տրվել է կյանքը փոխելու հնարավորություն, հնարավոր է, որ դա այդպես է, բայց ամեն ինչի համար նա պետք է վճարի։
Քննադատություն
Կինոաֆիշա․ռու կայքի գլխավոր խմբագիր Միքայել Իվանովը ֆիլմը համեմատել է Ձկնորսի և նրա կնոջ մասին հեքիաթի հետ, միայն ժամանակակից երիտասարդության համար։
Афиша@mail.ru խմբագրությունը համարում է, որ ֆիլմը կարող է ստիպել մտածելու առիթ տալ ժամանակակից վիրտուալ կյանքի խնդրի վերաբերյալ ., վիրտուալ կարգավիճակների տարբերությամբ և իրական գործի վիճակով, ինչպես նաև ֆիլմը հավասարեցրել են, սյուժետային գծերով Ամենակարող Բրյուսը, Դիմակը և Երկաթե դռան գաղտնիքը կինոնկարներին ։
Արտաքին հղումներ
Կատեգորիա:2013 ֆիլմեր
Գյումուշխանեի լեռնաշղթա
Գյումուշխանե, լեռնաշղթա Հայկական լեռնաշխարհում, Պոնտական լեռներում, նրա արևմտյան հատվածում։ Լեռնաշղթայի հարավային լանջերից սկիզբ է առնում Գայլ գետը ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Է-Կառավարում
Էլեկտրոնային կառավարում կամ Է-Կառավարում, տեղեկատվական և հեռահաղորդակցային տեխնոլոգիաների կիրառումն է պետական ծառայությունների իրականացման տարբեր տեղեկատվական-հեռահաղորդակցական համակարգերի՝ կառավարություն-այցելու, կառավարություն-կառավարություն և ներքին գրասենյակային գործընթացների կառավարում, գործարքների փոխանակումն և կառավարական կառույցների գործընթացի ինտեգրման ապահովումն է։ Էլեկտրոնային կառավարման միջոցով քաղաքացիների սպասարկման ծառայությունները դառնում են մատչելի, հարմար և թափանցիկ  ։
Ընդհանուր առմամբ հիմնական մոդելները հասանելի են՝ կառավարություն-քաղաքացի այցելու կառավարություն-աշխատողներ, կառավարություն-կառավարություն, կառավարություն-գործարար ։
Զամեն
Զամեն, հայկական իգական անուն։ Զամենտիկին անվան կրճատ տարբերակն է։ Գործածվել է 14-րդ դարում ։
Ծանոթագրություններ
Կատեգորիա:Հայկական իգական անձնանուններ
Գվագվա
Գվագվա, ջրվեժ Թուրքիայում, Արածանիի վրա Տարոն գավառում ։
Ծանոթագրություններ
Կատեգորիա:Թուրքիայի ջրվեժներ
Գառնո լեռ (լեռներ)
Գառնո լեռ, լեռներ Գեղամա լեռնաշղթաում, Ազատ գետի վերին հոսանքի շրջանում։ Ոմանք նույնացնում են ամբողջ Գեղամա լեռների հետ ։
Ծանոթագրություններ
Կատեգորիա:Հայաստանի լեռնաշղթաներ
Զամենտիկին
Զամենտիկին, հայկական իգական անուն։ Առաջացել է հայերեն ամեն և տիկին բառերից և զ նախդիրից։ Նշանակում է «ամենից մեծ տիկին»։ Անվան կրճատ ձևն է Զամեն ։
Ծանոթագրություններ
Կատեգորիա:Հայկական իգական անձնանուններ
Գեշդաղ
Գեշդաղ, լեռ Կիլիկիայում, Ամանոս լեռնաշղթայում, Զեյթուն գյուղաքաղաքի մոտ ։
Ծանոթագրություններ
Կատեգորիա:Կիլիկիայի լեռներ
Թբիլիսիի պետական համալսարան
Թբիլիսիի պետական համալսարան (ივანე ჯავახიშვილის სახელობის თბილისის სახელმწიფო უნივერსიტეტი), բարձրագույն ուսումնական հաստատություն, գիտա-մշակութային կենտրոն Վրաստանում։ Կովկասյան տարածաշրջանում գործող ամենահին համալսարանն է։ Ստեղծվել է 1918 թվականին։
Պատմություն
Թբիլիսիի պետական համալսարանը հիմնադրվել է 1918 թվականին վրացի պատմաբան Իվանե Ջավախիշվիլու և նրա հետևորդների ջանքերով ։ Համալսարանը տեղակայված է Վրացական Գիմնազիայի շենքում, որը կառուցվել է 1899-1906 թվականներին Սիմոն Կիդիաշվիլիի կողմից։
Տվյալներ
Համալսարանն ունի 6 ֆակուլտետ՝ Ունի 5 մասնաճյուղեր Վրաստանի տարբեր շրջաններում, 60 գիտա-հետազոտական լաբորատորիաներ ու կենտրոններ, կիրառական մաթեմատիկայի գիտահետազոտական ինստիտուտ, լեզուների ուսուցման հանրապետական կենտրոն, տվյալների մշակման կենտրոն, ֆիզիկայի գիտահետազոտական ինստիտուտ, 7 թանգարան, ջերմատուն, հրատարակչություն (թողարկում է «Թբիլիսիի համալսարան» թերթը), գրադարան (ունի շուրջ 4 միլիոն գիրք և թերթ)։ Համալսարանն ունի շուրջ 35 000 ուսանող, 5 000 աշխատակից ։
ԹՊՀ սերտ գիտակրթական կապեր ունի ՄԹ, Գերմանիայի, Իրանի, Իսպանիայի, Լեհաստանի, Ռուսաստանի, ԱՄՆ-ի, Թուրքիայի, Ուկրաինայի, Ֆրանսիայի, Շվեդիայի և Շվեյցարիայի հետ։
Արտաքին հղումներ
Կատեգորիա:Վրաստանի համալսարաններ Կատեգորիա:1918 հիմնադրումներ Վրաստանում
Լորշի վանք
Կայսերական աբբայություն Լորշում(Reichsabtei Lorsch), Վորմսի իշխանության տակ պատմության մեջ հայտնի է որպես Կարոլինգյան վերածննդի գլխավոր կենտրոններից մեկը։
Պատմություն
Սուրբ Պետրոսի Բենեդիկտյան վանքը հիմնադրվել է Լորշում 764 թվականին` Քանքոր կոմսի կողմից (հավանաբար Ռոբերտիններից մեկը)։ Առաջին երկու տարիներին նոր վանքը կառավարել է էր կոմսի զարմիկը՝ մեցցի եպիսկոպոս Քրոդեգանգը։ Հետո կառավարումը փոխանցվել է նրա եղբորը։ Ի նշան առանձնահատուկ բարեհաճության՝ Հռոմի պապն աբբայություն ուէ ուղարկել Սուրբ Նազարիայի մասունքները, որոնք դեպի Լորշ պետք է գրավեին ուխտագնացներին։ Ի պատիվ Սուրբ Նազարիայի՝ 774 թվականին օծվել է գլխավոր տաճարը․ ծիսակարգին ներկա է եղել Կառլոս Մեծը։
Մինչև 1231 թվականը, երբ Ֆրիդրիխ II Լորշը հանձնել է Մայցի արքեպիսկոպոսին, կայսերական աբբայությունն իրենից ներկայացնում էր ինքնուրույն իշխանություն Սրբազան Հռոմեական կայսրության կազմում։ Հենց այստեղ են թաղվել Կառլոս Մեծի Ժառանգները՝ Լյուդովիկոս Գերմանացին և Լյուիդովիկոս III Կրտսերը։ Լայն հռչակ են ձեռք բերել վանական սկրիպտորիան․ գրադարանը պարունակել է հին հեղինակների ձեռագրերի մեծամասնությունը։ 1248 թվականին վանքը հանձնվել է պրեմոնստրատների կառավարմանը։
Վերածննդի դարաշրջանում միաբանությունը վերացվել է, իսկ վանքի ձեռագրերի անգին հավաքածուն միապետ Օտո Հենրին բերել է Հայդելբերգի համալսարան։ Հազվագյուտ իրերի շարքում են Ոսկե օրենսգիրքը Լորշից, Կառլոս Մեծի ժամանակի մանրանկարներով և Լորշական տարեգրությամբ, հասցված տեղի քրիստոնյաների կողմից մինչև 1170-ական թվականները։ Վանական կառույցների մեծ մասը ոչնչացել է 17-րդ դարում, Երեսնամյա պատերազմի ժամանակ և Լյուդովիկոս XIV-ի բանակի ներխուժման ժամանակ։ «Մարզպանական գրադարանը» Հայդելբերգից տարվել է Վատիկան։
Լորշում պահպանված կառույցներից ավելի մեծ հետաքրքրություն է ներկայացնում դարպասային մատուռը (Torhalle)՝ կառուցված Լյուդովիկոս III-ի կողմից։ Պահպանման աստիճանով սա կարոլինգյան ճարտարապետության առավել ամբողջական ստեղծագործություն է։ 1991 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում ։
Արտաքին հղումներ
Կատեգորիա:Համաշխարհային ժառանգություն Գերմանիայում Կատեգորիա:Գերմանիայի տաճարներ Կատեգորիա:Գերմանիայի տեսարժան վայրեր Կատեգորիա:Կրոնական կառույցներ այբբենական կարգով
Վարք (Արդենների գավառ)
Վարք (Warcq), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1316 մարդ, բնակչության խտությունը` 143.20 մարդ/կմ²։ Բնակավայրը զբաղեցնում է 9.19 կմ² տարածք։
Աշխարհագրություն
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 3 կմ արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 841 աշխատունակ (15-64 տարեկան) բնակիչ, որոնցից ակտիվ էին 587-ը, իսկ ոչ ակտիվները` 254։ Ակտիվության ցուցանիշը կազմում է 69,8 %։ 587 աշխատունակ մարդկանցից աշխատել է 538 անձ (290 տղամարդ և 248 կին)։ Գործազուրկ են եղել 49 անձ (20 տղամարդ և 29 կին)։ 254 անաշխատունակներից 72-ը եղել են աշակերտներ կամ ուսանողներ, 120-ը` թոշակառուներ, իսկ 62-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սերիսի գավառ
Սերիսի գավառ (Microrregião de Ceres)՝ գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հարավային մարզի մեջ։ Բնակչությունը կազմում է 215 282 մարդ 2006 թվականի տվյալով։ Զբաղեցված տարածքը 13 163,014 կմ²։ Բնակչության խտությունը 16,355 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Գոյաս նահանգի գավառներ
Բուլղար լեռներ
Բուլղար լեռներ, Բոլկար, Բուլգար, Բուլղարդաղ, Բուղադաղ, Բուղլարդաղ, Պուլկարտաղ, Պուլղար լերինք, Պուղլարտաղ, Տորոսի պար, լեռներ Կիլիկիայում, նրա լեռնային մասում։ Կազմում է Կիլիկյան Տավրոսի համակարգի երեք գլխավոր գոտիներից մեկը և տարածվում է Լարանտայի ու Էրեկլիի միջև, Տարսոնի շրջանի հյուսիսարևմտյան մասում։ Գագաթներից մեկը կոչվում է Բուլղար։ Անվանումն ստացել է միջին դարերում բյուզանդացիների կողմից այստեղ բռնագաղթված բուլղարներից։ Պարունակում է արծաթի և կապարի պաշարներ ։
Ծանոթագրություններ
Կատեգորիա:Կիլիկիայի լեռնաշղթաներ Կատեգորիա:Թուրքիայի Միջերկրածովյան տարածաշրջան
Բիրակլեն
Բիրակլեն, կիրճ Հայկական լեռնաշխարհում, Խարբերդի շրջանում։ Հիշատակվում է ասորեստանյան Սալմանասար III թագավորի սեպագիր արձանագրություններում։ Այս կիրճով ճանապարհը գնում է դեպի Արածանիի հովիտը։ Ն. Ադոնցըհնարավոր է համարում նույնացնելհայ դասական հեղինակների հիշատակած Օլոռի՝ ասորական հեղինակների ՝ Հալուրասի և, նույնիսկ, ասորեստանյան արձանագրությունների՝ Սիլուրինինի հետ ։
Ծանոթագրություններ
Կատեգորիա:Հայկական լեռնաշխարհի կիրճեր Կատեգորիա:Կիրճեր այբբենական կարգով Կատեգորիա:Թուրքիայի աշխարհագրություն
Ջեյմս Քորդեն
Ջեյմս Քիմբերլի Քորդեն (James Kimberly Corden, ), անգլիացի դերասան և հաղորդավար։ Նա վարում է «Ուշ երեկոյան շոու Ջեյմս Քորդենի հետ» թոք շոուն, որը ցուցադրվում է CBS ալիքով։
Ուելսցի դերասանուհի Ռութ Ջոնսի հետ միասին Քորդենը դարձել է BBC-ի «Գևին և Սթեյսի» (2007-2010; 2019) սիթքոմի համահեղինակ և դերասան, որի համար նա BAFTA հեռուստատեսական մրցանակ է ստացել «Լավագույն կատակերգական ելույթ» անվանակարգում։ Նրա և գրայմ երաժիշտ Դիզի Ռասկալի «Shout» սինգլն առաջին հորիզոնական է զբաղեցրել Միացյալ Թագավորության հիթ-շքերթներում։
2011 թվականին հայտնվելով Comic Relief բրիտանական բարեգործական հեռուստամարաթոնում, նա ստեղծել է իր Carpool Karaoke սկետչն, երբ մեքենա էր վարում Լոնդոնով և երգեր երգում Ջորջ Մայքլի հետ։ 2009 թվականին Քորդեն դարձել է Brit Awards-ի հաղորդավարներից մեկը՝ Քայլի Մինոուգի և Մեթյու Հորնի հետ միասին։ Նա վարել է այս մրցանակաբաշխությունը նաև 2011 և 2014 թվականներին։ 2016 և 2019 թվականներին նա վարել է Թոնի մրցանակաբաշխությունը, իսկ 2017 և 2018 թվականներին՝ Գրեմմի մրցանակաբաշխությունը։
2011 թվականին նա արժանացել է Թոնի մրցանակին «Լավագույն դերասան պյեսայում» անվանակարգում՝ «Մեկ ստրուկ, երկու պարոն» կատակերգությունում իր աշխատանքի համար ։ 2015 թվականին նա BAFTA Britannia մրցանակ է ստացել «Տարվա բրիտանացի արտիստ» անվանակարգում ։
Վաղ տարիներ
Քորդենը ծնվել է Մեծ Լոնդոնի Հիլինգդոն քաղաքում՝ Մարգարեթ և Մալքոլմ Քորդենների ընտանիքում։ Նրա հայրն երաժիշտ էր Բրիտանիայի թագավորական օդային ուժերի խմբում (իսկ հետո քրիստոնեական գրքերի և աստվածաշնչերի վաճառող), իսկ մայրը՝ սոցիալական աշխատող ։ Նա մեծացել է Բաքինգեմշիրի Հազլեմեր քաղաքում և հաճախել է Park Middle School-ը և Holmer Green Upper School-ը։ Երկու քույր ունի ։
Ջեյմս Քորդենի հետ ուշ երեկոյան շոու
2015 թվականի մարտի 23-ին Քորդենը փոխարինել է Քրեյգ Ֆերգյուսոնին և դարձել երեկոյան թոք շոուի հաղորդավար ։ Նրա Carpool Karaoke-ն փոփ երգչուհի Ադելի հետ, որը թողարկվել է 2016 թվականի հունվարին, դարձել է 2016 թվականի ՅուԹյուբի ամենատարածված վիդեոն ։
Ազդեցություն
Քորդենն ասել է, որ նրա կատակերգական կարիերայի վրա ազդել են այնպիսի մարդիկ, ինչպիսիք են Գրեհամ Նորթոնը, Քրիս Էվանսը, Ջոնաթան Ռոսը, Կոնան Օ'Բրայենը , Դևիդ Լեթերմանը և Սթեֆեն Քոլբերթը ։
Անձնական կյանք
Քորդենը մի քանի տարի կիսում էր բնակարանը «Պատմական տղաներ»-ի աստղ Դոմինիկ Քուփերի հետ ։ Քութերը ծանոթացրել է Քորդենին իր ապագա կնոջ՝ Ջուլիա Քերիի հետ, որին Քուփերը ճանաչում էր երկար ժամանակ ։ Քորդենը և Քերին ամուսնացել են 2012 թվականի սեպտեմբերի 15-ին։ Նրանք երեք երեխա ունեն․ որդին՝ Մաքսը (ծնված 2011 թվականի մարտի 22-ին) և դստրեր՝ Քերին (ծնված 2014 թվականի հոկտեմբերի 27-ին) ու Շարլոթը (ծնված 2017 թվականի դեկտեմբերի 12-ին) ։ Քուփերը Մաքսի կնքահայրն է։
2015 թվականին Քորդենը ստացել է Բրիտանական կայսրության սպա (OBE)՝ դրամային հատուցած իր ծառայությունների համար ։
Արտաքին հղումներ
Կատեգորիա:Դերասաններ այբբենական կարգով Կատեգորիա:BAFTA մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:Անգլիացի դերասաններ Կատեգորիա:Անգլիացի գրողներ Կատեգորիա:Անգլիացի սցենարիստներ Կատեգորիա:Բրիտանացի հաղորդավարներ Կատեգորիա:Բրիտանացի դերասաններ Կատեգորիա:Բրիտանացի պրոդյուսերներ Կատեգորիա:Հեռուստատեսային դերասաններ Կատեգորիա:Ինքնակենսագիրներ Կատեգորիա:Թատրոնի դերասաններ Կատեգորիա:Անգլիացի կինոպրոդյուսերներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Բրիտանացի կինոդերասաններ Կատեգորիա:21-րդ դարի դերասաններ
Զանազան
Ծանոթագրություններ
Կատեգորիա:Հայկական իգական անձնանուններ
Պարամետր (այլ կիրառումներ)
Պարամետր (παραμετρών — չափող, համաչափող),
Բարետե
Բարետե  (Barete), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 664 մարդ (2008 թվականի տվյալներով)։ Խտությունը՝ 27.27 մարդ/կմ²։ Տարածքը՝ 24.35 կմ²։ Էլեկտրոնային փոստ՝ 67010։ Հեռախոսային կոդ՝ 0863։
Քաղաքի տոնը նշվում է հունիսի 29-ին։ Բնակավայրի հովանավորներն են սուրբ Պողոս և Պետրոս առաքյալները։
Ծանոթագրություններ
Կատեգորիա:Իտալիայի բնակավայրեր
Արտաշես Ալեքսանդրյան
Արտաշես Ալեքսանդրյան, հայ բժիշկ։
Կենսագրություն
Ծնվել է 1897 թվականին Կարս քաղաքում՝ փոստ-հեռագրատան աշխատողի ընտանիքում։ 1910-1914 թվականներին սովորել է Կարսի ռուսական ռեալական դպրոցում։ Եղել է Եղիշե Չարենցի դասընկերը, որի հետ պահպանել է մտերմությունը հետագայում։ 1918 թվականին ապրիլին, թուրքերի` Կարսը գրավելուց հետո, ընտանիքով գաղթել է Թիֆլիս։ 1918-1919 թվականներին սովորել է Թիֆլիսի առևտրական ուսումնարանում, միաժամանակ սովորել ու ավարտել է նաև Թիֆլիսի երեկոյան բժշկական ուսումնարանը։ 1919 թվականին գարնանը, երբ թուրքերը թողել են Կարսը, ընտանիքով վերադարձել է հայրենի տուն։ Հայրը Կարսի նահանգի գյուղերից մեկի, ապա նահանգի հունաբնակ Մերդենեկ գյուղի փոստ-հեռագրատանն է աշխատել։
1919 թվականին Կարսի հիվանդանոցում բուժակ է աշխատել։ Նույն թվականի հուլիսին զորակոչվել է Հայաստանի Հան­րա­պե­տու­թյան բանակ և նշանակվել Կարսի ամրոցի բուժակ։ 1920 թվականին, թուրքերու կողմից Կարսի գրավումից հետո, հայրն սպանվել է, մայրն ու քույրը հրաշքով փրկվելով փախչել են Ալեքսանդրապոլ, իսկ Ա. Ալեքսանդրյանը գերի է ընկել։ 1921 թվականին փախել է գերությունից և Ալեքսանդրապոլում գտել հարազատներին։
1924 թվականին զորակոչվել է Կար­միր բա­նակ։ Անցել է վերապատրաստում և նշանակվել Երևանում տեղակայված Հայկական դիվիզիայի 1-ին գնդի սանհրահանգիչ։ 1930-1935 թվականին, զինվորական ծառայությանը զուգահեռ, սովորել է Երևանի պետական բժշկական ինստիտուտում։ 1931 թվականից զբաղվել է ռազմական բժշկության մեջ կիրառվող գյուտարարական և ռացիոնալիզատորական աշխատանքներով, որոնք վերաբերել են թունավոր նյութերով վնասված և վիրավոր մարտիկին օգնություն ցույց տալուն, հակագազի պայուսակի փոկին, պաշտպանական գուլպաներին և այլն։ 1933 թվականին, որպես լավագույն գյուտարար, մասնակցել է գյուտարարների համաբանակային կոնֆերանսին։ 1934 թվականին եղել է Հայկական դիվիզիայի կապի վաշտի ավագ բուժակը և գյուտարարների ու ռացիոնալիզատորների բյուրոյի նախագահը։
Զբաղվել է նաև գրական գործունեությամբ։ Նրա «Նո­րեկ Օնի­կը» պիեսը հավանության է արժանացել Հայաստանի գրողների միությունում և Դերենիկ Դեմիրճյանի օժանդակությամբ վերցվել վերամշակման։ Գրել է նաև մանկական երկեր։
1935-37 թվականին, բժշկի դիպլոմ ստանալուց հետո, ծառայել է Հայկական դիվիզիայի կապի գումարտակի սանիտարական ծառայության պետ։ «Զին­վո­րա­կան հար­վա­ծա­յին գյու­տա­րար» և «Վո­րո­շի­լո­վյան հրա­ձիգ» կրծքանշանների է արժանացել։
1937 թվականին Հայկական դիվիզիայի կապի գումարտակի հրամանատարը նրան անսպասելի կերպով հայտնել է, որ պաշտպանության ժողկոմի թվականին 2953 հրամանով զորացրված է գործող բանակից։ 1937-39 թվականներին բժիշկ է աշխատել Երևանի մի բուժական հիմնարկում։ 1939 թվականին հեռագիր է հղել ԽՍՀՄ պաշտպանության ժողկոմ Կլիմենտ Վորոշիլովին՝ առանց որևէ պատճառի զորացրվելու դեմ բողոքով, որից հետո նրան ընդունել է անձամբ Վորոշիլովը և իր ներկայությամբ կարդացել անձնական գործում գրված մեղադրանքները՝ ազգայնամոլ գրողների, մասնավորապես Եղիշե Չարենցի,Դերենիկ Դեմիրճյանի ու Ավետիք Իսահակյանի հետ կապեր ունենալու, սպեկուլյացիայով զբաղվելու, օտար լեզուներ ուսումնասիրելու, Կարմիր բանակից զորացրվել ցանկանալու մասին։ Զրույցի ավարտին Վորոշիլովը հրամայել է իր օգնականին՝ բժշկին վճարել չաշխատած բոլոր ամիսների աշխատավարձն ու փափուկ վագոնով ճանապարհածախսը, ապահովել բնակարանով, վերականգնել զինվորական ծառայության մեջ և նշանակում տալ Երևանում։ 1939-41 թվականներին շարունակել է զինվորական ծառայությունը Երևանում։ 1941 թվականին Հայրենական Մեծ պատերազմն սկսվելուն պես մեկնել է ռազմաճակատ և նշանակվել է Կուբանի կազակների հեծյալ կորպուսի թիվ 200 հոսպիտալի պետ։ Այնուհետև տեղափոխվել է 3-րդ Մերձ­բալ­թյան ռազմաճակատի թիվ 2547 էվակուացիոն հոսպիտալ (2-րդ հարվածային բանակ)։ Հայրենական մեծ պատերազմի տարիներին եղել է նաև Հյուսիսային Կովկասի, Կալինինյան, 2-րդ լենինգրադյան, 2-րդ բեբելառուսական ռազմաճակատներում։ 1945 թ. կեսերին նշանակվել է բանակի սանիտարահամաճարակաբանական բաժնի բժիշկ, ապա՝ սանիտարական բաժանմունքի պետի օգնական։ Հետագայում նշանակվել է գվարդիական բանակի սանիտարական կետի պետ, ապա՝ կայազորային հիվանդանոցի վարակիչ հիվանդությունների բաժնի պետ։
1955 թ. զորացրվել է բանակից՝ բժշկական ծառայության փոխգնդապետի կոչումով։ 1956-1958 թվականներին Երևանի պետական բժշկական ինստիտուտի համաճարակաբանության ամբիոնի դասախոս է աշխատել։ 1958-1978 թվականներին Երևանի պետական համալսարանի քաղաքացիական պաշտպանության ամբիոնի դասախոս է աշխատել։ Հետագա տարիներին աշխույժ մասնակցություն է ունեցել հասարակական կյանքին։
Պարգևատրվել է Լե­նի­նի, Կարմիր դրոշի, Կարմիր աստղի շքանշաններով, մեդալներով ու պատվոգրերով։
Մահացել է 1992 թվականի հոկտեմբերի 15-ին, Երև­ա­նում` 96 տա­րե­կա­նում։
Որ­դին` Մաթևոս Ալեքսանդրյանը անվանի բժիշկարյունաբան է, դուստրը՝ Էմմա Ալեքսանդրյանը՝ հոգեբանական գիտությունների դոկտոր, պրոֆեսոր։
Աղբյուրներ
Կատեգորիա:Հայ բժիշկներ
Ուրբանա
Ուրբանա (Urbana), կոմմունա Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 2202 մարդ։ Բնակչության միջին խտությունը 131 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 35040։ Հեռախոսային կոդ՝ 0429։
Վարնեկուր
Վարնեկուր (Warnécourt), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2014 թվականի դրությամբ կազմում է 363 մարդ, բնակչության խտությունը` 67.72 մարդ/կմ²։ Բնակավայրը զբաղեցնում է 5.36 կմ² տարածք։
Աշխարհագրություն
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 7 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 252 աշխատունակ (15-64 տարեկան) բնակիչ, որոնցից ակտիվ էին 178-ը, իսկ ոչ ակտիվները` 74։ Ակտիվության ցուցանիշը կազմում է 70,6 %։ 178 աշխատունակ մարդկանցից աշխատել է 167 անձ (84 տղամարդ և 83 կին)։ Գործազուրկ են եղել 11 անձ (7 տղամարդ և 4 կին)։ 74 անաշխատունակներից 24-ը եղել են աշակերտներ կամ ուսանողներ, 35-ը` թոշակառուներ, իսկ 15-ը չեն աշխատել տարբեր պատճառներով ։
Ֆրանց ֆոն Պապեն
Ֆրանց ֆոն Պապեն (լրիվ անունը՝ Ֆրանց Յոզեֆ Գերման Միխայել Մարիա ֆոն Պապեն, Franz Joseph Hermann Michael Maria von Papen,, ), ֆաշիստական Գերմանիայի գլխավոր ռազմական հանցագործներից։
Մինչև առաջին համաշխարհային պատերազմը (1914-1918 թթ.) եղել է Գլխավոր շտաբի սպա, 1913-1915 թվականներին՝ ռազմական կցորդ ԱՄՆ-ում, որտեղից հեռացվել է լրտեսության և քայքայիչ գործունեության համար։ 1921-1932 թվականներին պրուսական լանդտագի դեպուտատ էր կաթոլիկական կուսակցությունից։ 1932 թվականի հուլիս-նոյեմբերին գլխավորել է կառավարությունը, որը նպաստել է նացիոնալ-սոցիալիսաական կուսակցության (նացիստների) դիրքերի ամրապնդմանը։ Ակտիվորեն մասնակցել է 1933 թ.-ի հունվարին ֆաշիստական դիկտատուրայի հաստատմանը և մտել է Հիտլերի կառավարության մեջ՝ որպես փոխկանցլեր։ 1934-1938 թթ.-ին եղել է դեսպան Ավստրիայում, նպաստել է անշլյուսին՝ ֆաշիստական Գերմանիայի կողմից Ավստրիայի բռնի զավթմանը։ 1939-1944 թվականներին, լինելով Գերմանիայի դեսպանը Թուրքիայում, ձգտել է ներգրավել նրան ֆաշիստական Գերմանիայի դաշնակիցների շարքը։ 1946 թվականին կանգնել է Նյուրնբերգի միջազգային զինվորական տրիբունալի առաջ, սակայն տրիբունալում առաջացած տարաձայնությունների հետևանքով արդարացվել է։
Արտաքին հղումներ
Կատեգորիա:Գերմանացի ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Գերմանիայի կանցլերներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Առաջին համաշխարհային պատերազմի օսմանյան մասնակիցներ Կատեգորիա:Նացիստական Գերմանիայի նախարարներ Կատեգորիա:Գերմանացի դիվանագետներ
Գյամիշքյանդի
Գյամիշքյանդի, լեռ Իրանում, Զայփարա մահալում, Դեղին և Կոտուր գետերի միջև ։
Ծանոթագրություններ
Կատեգորիա:Իրանի լեռներ Կատեգորիա:Արևմտյան Ադրբեջան նահանգ
Տրայանոսի սյուն
Տրայանոսի սյուն (Colonna Traiana, ), պատմական սյուն Հռոմում։ Կառուցվել է Ք․ հ․ 113 թվականին ճարտարապետ Ապոլլոդորոս Դամասկոսցու նախագծով՝ ի նշանավորումն դակերի նկատմամբ Տրայանոսի տարած հաղթանակի։
Կառուցվածք
Կառուցված է Կարարայի մարմարից։ Ունի 38 մ բարձրություն, 3,6 մ տրամագիծ ներքևի հատվածում։ Սյան ներսում կա պարույրաձև սանդուղք՝ 185 աստիճաններով, որոնք տանում են խոյակի հրապարակ։ Սյունը բաղկացած է մարմարե 20 հսկա թմբուկներից, որոնցից յուրաքանչյուրը մոտ 32 տ է կշռում ։ Սյան առանցքի շուրջ 23 անգամ պտտվում է 190 մ երկարությամբ ժապավենաձև մասը, որի վրա պատկերված են հռոմեացիների և դակերի կռվի տեսարաններ։ Հին մետաղադրամներից ենթադրվել է, որ սկզբում սյան գլխին եղել է արծվի, ապա Տրայանոսի քանդակը ։ 1588 թվականին Հռոմի Սիքստ V պապը քանդակը փոխարինել է տվել Պետրոս առաքյալի քանդակով (քանդակագործներ՝ Լեոնարդո Սորմանի և Տոմազո Պորտա), որը մինչ օրս գտնվում է սյան վրա ։
Սյան հիմքի մոտ կա դուռ, որը տանում է սրահ, ուր ոսկե սափորների մեջ պահվել են Տրայանոսի և իր կնոջ աճյունների մոխիրը։
1162 թվականին օրենք է հռչակվել, համաձայն որի՝ ցանկացած մարդ, ով կվնասի Տրայանոսի սյունը, կարժանանա մահապատժի։
Պատկերներ
Սյունը հիշատակումն է դակերի դեմ մղված երկու պատերազմների (101—102 թթ․ և 105—106 թթ․)։ Պատերազմներին նվիրված հատվածները բաժանված են վահանի վրա գրող Նիկեի թևավոր պատկերով՝ շրջապատված հաղթողի գավաթներով ու խորհրդանիշերով։ Պատկերված են հիմնականում հռոմեական զորքի գործողությունները՝ առաջխաղացումը, ամրությունների կառուցումը, անցումները գետով, ճակատամարտերը։ Սյան վրա ընդհանուր առմամբ մարդկային 2500 կերպարանք կա։ Տրայանոսը ներկայացված է 59 անգամ։ Բացի հաղթանակի պատկերից՝ սյան վրա առկա են այլաբանական այլ պատկերներ ևս․ Դանուբը պատկերված է ազդեցիկ ծերունու, իսկ գիշերը՝ քողազարդ կնոջ տեսքով։
Առանձին կերպարներ շատ բնական են պատկերված։ Սյան պատկերները պատմական անփոխարինելի արժեք են ներկայացնում ժամանակի զենքերը, սովորույթները, հագուստը ուսումնասիրելու տեսանկյունից։ Առջևի և հետին պլաններում պատկերված մարդկային կերպարանքները չեն տարբերվում հստակությամբ և չափերով։
Պատվանդանի տեքստ
Հռոմեական գիր հասկացությունը սերտորեն առնչվում է Տրայանոսի սյան պատվանդանին փորագրված տեքստին․
"senatvs popvlvsqve romanvs imp. caesari divi nervae f. nervae traiano avg. germ. dacico pontif. maximo trib. pot. XVII imp. VI cos VI p.p. ad declarandvm qvantae altivdinis mons et locvs tant ibvs sit egestvs" (հռոմեական գրի վաղ շրջանում «J и U» տառերը փոխարինվել են «I и V» գրերով)։
«Սենատը և Հռոմի ժողովուրդը [կանգնեցրել են այս սյունը] աստվածային կայսր Տրայանոսի պատվին, որպեսզի պարզ լինի, թե ինչ բարձրության բլուր է հիմնահատակ արվել, որ տեղ ազատվի կարևոր նշանակության այս կառույցի խոյացման համար»։
Արտաքին հղումներ
Կատեգորիա:Հին Հռոմի ճարտարապետություն
Բազարջուղ (քարավանատուն)
Բազարջուղ, քարավանատուն Երևանի նահանգի, Էջմիածնի գավառի Արագյուղի մոտ։ Հնում կոչվել է Արայի քարավանատուն, Մեծ Հայքի Այրարատ նահանգի Նիգ գավառում ։
Ծանոթագրություններ
Կատեգորիա:Հայկական լեռնաշխարհի քարավանատներ
Բելգիայի տոներ
Բելգիայում պաշտոնական ընդունված են 12 պետական տոներ։ Այդ տոներն են.
Այս տոներից բացի կան նաև ոչ պաշտոնական տոներ, հիշատակի օրեր և այլն։ Ահա դրանցից մի քանիսը.
Կատեգորիա:Բելգիայի տոներ
Զանի (անձնանուն)
Զանի, հայկական իգական անուն։ Զանազան անվան կրճատ կամ փաղաքշական ձևն է ։
Բառեա
Բառեա  (Barrea), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 771 մարդ (2008 թվականի տվյալներով)։ Խտությունը՝ 8.86 մարդ/կմ²։ Տարածքը՝ 87.05 կմ²։ Էլեկտրոնային փոստ՝ 67030։ Հեռախոսային կոդ՝ 0864։
Քաղաի տոնը նշվում է դեկտեմբերի 21-ին։
Բնակավայրի հովանավորն է սուրբ Ֆոմա առաքյալը։
Ծանոթագրություններ
Կատեգորիա:Իտալիայի բնակավայրեր
Գայա (այլ կիրառումներ)
Գայա տեղանունը կարող է ունենալ հետևյալ կիրառումները՝
Մայր Սվեա
Մայր Սվեա (oder Svea), Շվեդիայի ազգային կին անձնավորումը, շվեդ ժողովրդի ազգային խորհրդանիշերից։
Նկարագրություն
Մայր Սվեան սովորաբար պատկերված է որպես հզոր կին-մարտիկ, վալկիիրա, որը ձեռքում հաճախ վահան ունի և կանգնած է առյուծի կողքին։ Սվեան կնոջ շվեդական անձանուն է, որը ծագում է շվեդացի ("Swedes") կամ շվեդ (svea) հին հոգնակի ձևից սեռական հոլովով։ Հոլովաձևն առկա է Svea rike-ում՝ հին շվեդերեն Sverige բառի թարգմանությունում․ Շվեդիայի շվեդերեն անվանումը։
Հանրաճանաչ կերպարը ստեղծել է շվեդ գրող Անդերս Լեյոնշտեդտը (1649–1725), երբ այն առաջին անգամ ներկայացրել է իր Svea Lycksaligheets Triumph (1672) բանաստեղծության մեջ ։
Որպես հայրենասիրական խորհրդանիշ՝ Մայր Սվենան լայն տարածում է գտել շվեդ բանաստեղծ Գունո Եվրելիուսի (1661–1709) Շվեդիայի թագավոր Կառլ XI-ին նվիրված Kunga Skald (1697) աշխատությունում։ Եվրելիոսն ավելի ուշ ազնվացվել է Դալշտերնա անունով ։
Աղբյուրներ
Կատեգորիա:Շվեդիայի մշակույթ Կատեգորիա:Ազգային անձնավորումներ Կատեգորիա:Շվեդիայի պետական խորհրդանիշներ Կատեգորիա:Շվեդ կանայք
Լադիսլավ Մնյաչկո
Լադիսլավ Մնյաչկո (Ladislav Mňačko, 29 հունվարի, 1919, Վալաշսկե Կլոբոուկի – 24 փետրվարի, 1994, Բրատիսլավա), սլովակ լրագրող և գրող։
Կենսագրություն
Լադիսլավ Մնյաչկոն ծնվել է 1919 թվականի հունվարի 29-ին Մորավիայի Վալաշսկե Կլոբոուկի քաղաքում (Valašské Klobouky, ներկայում՝ Չեխիայի Զլինի երկրամասում)։ Մանկությունն ու պատանեկությունն անցկացրել է Սլովակիայի Մարտին քաղաքում, որտեղ դեղատանն աշխատել է որպես վաճառող, ապա եղել է բանվոր շինարարությունում։
1939 թվականին Լադիսլավ Մնյաչկոն փորձել է փախչել ԽՍՀՄ, սակայն դա նրան չի հաջողվել։ 1940 թվականին փորձել է անցնել գերմանա-հոլանդական սահմանը, ինչի համար ուղարկվել է համակենտրոնացման ճամբար և հարկադիր աշխատանքի Գերմանիայում։ 1944 թվականին նրան հաջողվել է փախչել։ Պայքարել է պարտիզանների շարքում։
1945 թվականին Լադիսլավ Մնյաչկոն դարձել է Չեխոսլովակիայի Կոմունիստական կուսակցության անդամ։ 1950-ական թվականների սկզբին եղել է Չեխոսլովակիայի կոմունիստական կառույցի հայտնի լրագրողների շարքում։ 1945-1953 թվականներին որպես խմբագիր աշխատել է չեխական «Rudé právo» («Կարմիր իրավունք») և սլովակյան «Պրավդա» թերթերում։ 1954-1966 թվականներին եղել է թղթակից եվրոպական ու ասիական երկրներում։ 1956 թվականին դարձել է սլովակյան «Մշակույթի կյանքը» ամսագրի գլխավոր խմբագիր։
Ժամանակի ընթացքում Լադիսլավ Մնյաչկոն հիասթափվել է կոմունիզմի գաղափարներից և 1967 թվականի աշնանը մեկնել Իսրայել՝ բողոքելով արաբա-իսրայելական պատերազմի նկատմամբ Չեխոսլովակիայի վերաբերմունքի դեմ։ Մի քանի ամիս անց նա վերադարձել է, սակայն զրկվել է Չեխոսլովակիայի քաղաքացիությունից ։
1968 թվականի աշնանը Վարշավայի պայմանագրի զորքերի ներխուժումից հետո երկար ժամանակով արտագաղթել է Ավստրիա։ Լադիսլավ Մնյաչկոն հեռացվել է Սլովակ գրողների միությունից, նրա ստեղծագործություններն արգելվել են և հանվել դասագրքերից ։ 1989 թվականին Լադիսլավ Մնյաչկոն վերադարձել է Չեխոսլովակիա։ Հանդես է եկել Սլովակիայի առանձնացման դեմ նաև միասնական պետության անկումից հետո։ 1993 թվականին բնակություն է հաստատել Պրահայում ։
Լադիսլավ Մնյաչկոն մահացել է 1994 թվականի փետրվարի 24-ին՝ Բրատիսլավա այցելության ժամանակ։
Արտաքին հղումներ
Կատեգորիա:Սլովակ լրագրողներ Կատեգորիա:Սլովակ գրողներ Կատեգորիա:Երկրորդ համաշխարհային պատերազմի մասնակիցներ Կատեգորիա:Սլովակ խմբագիրներ
Կուշտրիմ Մուշիցա
Կուշտրիմ Մուշիցա (Kushtrim Mushica, ), ֆուտբոլիստ Կոսովոյից, դարպասապահ։ Ներկայում խաղում է ալբանական Սուպերլիգայի «Բյուլիս» ակումբում։
Կենսագրություն
Կուշտրիմ Մուշիցան ծնվել է 1985 թվականի մայիսի 1-ին Հարավսլավիայի Պրիշտինա քաղաքում (ներկայում՝ Կոսովոյում)։ Ֆուտբոլով զբաղվել սկսել է 6 տարեկան հասակում հայրենի քաղաքի «Ռամիզ Սադիկու» ակումբում։ Այնտեղ նա մնացել է մինչև Կոսովոյի պատերազմը. այդ ժամանակ նա եղել է 14 տարեկան և ստիպված է եղել հեռանալ Կոսովոյից ու երեք ամիս բնակվել Թուրքիայում՝ իր ազգականների մոտ։ Այդ ընթացքում նրա հայրն ու ավագ եղբայրը մնացել են Պրիշտինայում։ Կուշտրիմ Մուշիցան հայրենիք է վերադարձել այն ժամանակ, երբ նրա հայրը քաղաքը համարել է բավականաչափ անվտանգ։ Պատերազմի ավարտից հետո Կուշտրիմ Մուշիցան միացել է «Պրիշտինա» ակումբին, որ Կոսովոյի առաջատար ակումբներից մեկն էր։ 2002 թվականին 17-ամյա Կուշտրիմ Մուշիցան դարձել է ակումբի հիմնական կազմի խաղացող ։
2008 թվականին Կուշտրիմ Մուշիցան «Պրիշտինայի» կազմում դարձել է Կոսովոյի չեմպիոն, ինչից հետո տեղափոխվել է Կոսովոյի Ջյակովիցա քաղաքի «Վելազնիմի» ակումբ։ 2010 թվականին Կուշտրիմ Մուշիցան դարձել է մակեդոնական «Ռենովա» ակումբի խաղացող։ Մակեդոնիայի առաջնության շրջանակներում անցկացվող խաղերին Կուշտրիմ Մուշիցան առաջին անգամ մասնակցել է 2010 թվականի նոյեմբերի 13-ին՝ «Վարդար» ակումբի հետ տնային խաղի ժամանակ փոխարինման դուրս գալով ընդմիջումից հետո ։
2010/11 մրցաշրջանի արդյունքներով՝ «Ռենովան» զբաղեցրել է 3-րդ տեղը (Կուշտրիմ Մուշիցան մասնակցել էր այդ առաջնության 18 խաղերին)։ Դրանից հետո Մուշիցան վերադարձել է Կոսովո և կրկին միացել «Վելազնիմի» ակումբին, իսկ 2012 թվականին տեղափոխվել է «Պրիշտինա» ակումբ, որի կազմում խաղացել է մինչև 2015 թվականը։
2015 թվականի օգոստոսի 21-ին Կուշտրիմ Մուշիցան ազատ գործակալի իրավունքներով տեղափոխվել է ալբանական Սուպերլիգայի «Բյուլիս» ակումբ ։
Հավաքականում
Ընդհանուր՝ 2 խաղ/0 գոլ (national-football-teams.com)
Արտաքին հղումներ
Կատեգորիա:Ֆուտբոլի դարպասապահներ
Գետ չունեցող երկրների ցանկ
Այս ցանկում ընդգրկված է գետ չունեցող 20 անկախ պետություն և 22 կախյալ տարածք։ Այն երկրները, որոնք հիմնականում անապատային են կամ ունեն հատկապես չոր կլիմա, գետեր չունեն կամ գետերը ամբողջ տարվա ընթացքում չեն պահպանվում։ Այդ երկրներից տարածքով ամենամեծը Սաուդյան Արաբիան է։ Առանց գետերի ամենափոքր երկրներն են՝ Վատիկանը և Մոնակոն ։
Արտաքին հղումներ
Կատեգորիա:Գետերի ցանկեր Կատեգորիա:Երկրների ցանկեր
Վիենի մայր տաճար
Վիենի Մայր տաճար (Cathédrale Saint-Maurice de Vienne), միջնադարյան կաթոլիկ տաճար է Վիեն քաղաքում։ Այն Սուրբ Մորիսին նվիրված եպիսկոպոսական հնագույն 7 նահանգների և Վիենի արքեպիսկոպոսական թեմի աթոռ է, մինչ վերացումը հաստատված ըստ 1801 թ.-ի համաձայնագրի։ Այսօր ծառայում է որպես Գրենոբլ-Վիենի թեմի տաճար։ Ներկայիս կառույցը կանգնեցված է 1130 թ.-ից, դասակարգվել է Ֆրանսիայի ազգային ժառանգության պատմական հուշարձանների կայք ցանկում։
Կառուցման պատմությունը
Հիշատակված է, որպես Բուրգունդյան  թագավոր՝ Բոսո Պրովանսի գերեզմանատեղ 887 թ.-ին, չկան հետքեր նախկին եկեղեցական շենքերի վայրից։ Վիենի Մայր տաճարի շինարարությունը փաստագրված է Արքեպիսկոպոս Լեջերի (Archbishop Léger) պաշտոնավարման ժամանակ 1030-1070-ական թթ.-ին։ Պահպանված եկեղեցու շինարարությունը  սկսվել է Late Romanesque-ի ոճով մոտավորապես 1130 թ.-ին։ Կառուցվել է ավելի երկար ժամանակաշրջանում, իրականացվել են մի շարք փոփոխություններ և ընդարձակումեր,ապա օծվել է 1251 թ.-ի ապրիլի 20-ին Հռոմի պապ՝ Իննոկենտիոս IV-ի կողմից (Pope Innocent IV): Ներկայիս շենքը բազալիկ է 3 միջանցքներով և մեկ խորանով, բայց չկան  ամբուլատորիա և տրանսպետներ, 315 ոտնաչափ  երկարությամբ, 118 ոտնաչափ լայնությամբ և 89 ոտնաչափ բարձրությամբ։ Սակայն  քանդակագործական  ձևավորումը  խիստ վնասվել է Հուգենոտյան ուժերի պատճառով՝ բարոն Ֆրանսուա դը Բոմոնի  կողմից 1562 թ.-ին Ֆրանսիայի կրոնական պատերազմների ընթացքում:Ֆրանսիական հեղափոխությունից  հետո Վիենի եպիսկոպոսությունը  լուծարվել է և նախկին եկեղեցին  դարձել  է պարզ ծխական  եկեղեցի, իսկ շրջակա շենքերը ժամանակավորապես  ծառայել են որպես ամբարներ կամ զորանոցներ և ի վերջո քանդվել։
Արտաքին հղումներ
http://www.cathedraledevienne.fr/
Կատեգորիա:Ֆրանսիայի տաճարներ Կատեգորիա:12-րդ դարի ճարտարապետություն
Ինչպես ամուսնանալ 3 օրում (ֆիլմ)
«Ինչպես ամուսնանալ 3 օրում» (Leap Year), ռոմանտիկ կատակերգություն, որի ռեժիսորն է Անանդ Թակերը։ Ֆիլմի պրեմիերան կայացել է 2010 թվականի հունվարի 6-ին։ Ֆիլմի կարգախոսն է. «Anna planned to propose to her boyfriend on February 29th. This is not her boyfriend»(«Աննան պատրաստվում է իր ընկերոջը ամուսնության առաջարկություն անել փետրվարի 29-ին։ Դա նրա ընկերը չէ»)։
Էդմունդ Վիլսոն
Էդմունդ Վիլսոն, (Edmund Wilson, ), ամերիկացի գրականագետ, լրագրող, քննադատ, XX դարի կեսերի ԱՄՆ-ի ամենաազդեցիկ գրականագետներից մեկը։ 1963 թվականին արժանացել է Ազատության նախագահական շքանշանի։
Կենսագրություն
1916 թվականին ավարտել է Փրինսթոնի համալսարանը։ Որպես խմբագիր աշխատել է «The New York Evening Sun» թերթում։ Առաջին համաշխարհային պատերազմի տարիներին ամերիկյան բանակում ծառայել է որպես հետախույզ։
Ինչպես ամուսնանալ 3 օրում (ֆիլմ)
Նկարահանումներ
Ֆիլմի նկարահանումներն անցել են Արան կղզիներում, Դուբլինում,Իռլանդիայում։
Էդմունդ Վիլսոն
Կենսագրություն
1920-1921 թվականներին եղել է «Vanity Fair», 1926-1931 թվականներին՝ «New Republic», (1920 թվականին ղեկավարել է «New Republic» ամսագրի գրական հրատարակությունը, իսկ 1931 թվականին՝ դարձել այդ ամսագրի խմբագրի տեղակալը), 1944-1948 թվականներին՝ «The New Yorker» ամսագրերի լրագրող։
Ինչպես ամուսնանալ 3 օրում (ֆիլմ)
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Universal Pictures ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:2010-ականների ռոմանտիկ կինոկատակերգություններ
Էդմունդ Վիլսոն
Կենսագրություն
1930 թվականի կեսերին այցելել է ԽՍՀՄ։
Մահացել է սրտի հիվանդությունից։
Կապեր
1913 թվականից սկսած մտերմացել է Ֆրենսիս Սքոթ Ֆիցջերալդի հետ, ով նրան անվանել էր «Դարաշրջանի գրական խղճի մարմնացում» ։
Մտերիմ հարաբերություններ է հաստատել Էդնա Սենտ-Վինսենթ Միլլեյի հետ, ում 1920 թվականին ամուսնության առաջկություն է արել, սակայն մերժվել է։
1940 թվականից անընդմեջ նամակագրական կապ է պահել Վլադիմիր Նաբոկովի հետ, ում հետ նախ մտերմացել է, ապա կտրուկ բաժանվել ։ Նաբոկովը Վիլսոնի համար դարձել է ռուսական գրականության մարմնացումը:Նրանք ունեին մի շարք համատեղ գրական նախագծեր՝ ներառյալ Ալեքսանդր Պուշկինի «Մոցարտ և Սալիերի» պիեսի անգլերեն թարգմանությունը ։ Վիլսոնը թարգմանել է նաև «Պղնձե հեծյալ» պոեմը և եղել է մի շարք բանաստեղծությունների, արձակ ստեղծագործությունների, ինչպես նաև «Դեպի Ֆինլանդիայի կայարան» աշխատության հեղինակը։ Վերջինս նվիրված է 1917 թվականի Հոկտեմբերյան հեղափոխությանը և նրա ղեկավար Վլադիմիր Լենինին, ով այդ աշխատությունում նկարագրվում էր որպես նշանավոր անձնավորություն՝ կառուցելով սոցիալիստական ապագա ողջ մարդկության համար ։ Պուշկինը և Լենինը այն պատմական գործիչներն էին, ովքեր դարձան կապող օղակ Վիլսոնի և Նաբոկովի միջև և որոնց անունները նրանց նամակագրությունների մեջ միշտ նշվում էին (ավելի ուշ այդ նամակագրությունները հավաքվել են մեկ հատորով՝ Nabokov, Vladimir Vladimirovich. 1899–1975; The Nabokov – Wilson Letters. 1940 – 1971: Վիլսոնը և Նաբոկովը համակարծիք էին, որ Պուշկինը եղել է XIX դարի մեծագույն բանաստեղծը, իսկ Լենինի հարցում այդպես էլ մնացին տարակարծիք ։
Ամուսնացել է մի քանի անգամ. առաջին կինը եղել է Մերի Բլերը, երկրորդը՝ Մարգարիտ Քենբին, որին կորցրել է ավտովթարի պատճառով, երրորդ կինը՝ Մերի Մաքքարթին, նա հայտնի ամերիկացի գրող և հրապարակոխոս էր։ Երրորդ ամուսնությունից ծնվել է նրանց որդին՝ Ռուել Վիլսոնը։ Ամուսնալուծվել են 1946 թվականին։ Վերջին պաշտոնական կինը եղել է Ելենա Տորնտոնը՝ Կարլ Սթրուվեի՝ ԱՄՆ-ում Ռուսական կայսրության դեսպանի դուստր Օլգա Սթրուվեի և Փիթեր Առնոլդ Գոթլիբ Մամ ֆոն Շվարցենշտեյնի դուստրը։ Վերջին ամուսնությունից 1948 թվականին ծնվել է Հելեն Միրանդան։
Աշխատություններ
Ստեղծագործությունների շարքում՝ վեպեր, պիեսներ, բանաստեղծություններ, լրագրություններ։ 1922 թվականին Ջոն Բիշոփի հետ հրապարակել է առաջին գիրքը։
Ծանոթագրություններ
Կատեգորիա:Փրինսթոնի համալսարանի շրջանավարտներ Կատեգորիա:Ամերիկացի գրականագետներ Կատեգորիա:Ամերիկացի լրագրողներ Կատեգորիա:Ամերիկացի բանաստեղծներ Կատեգորիա:Ամերիկացի դրամատուրգներ Կատեգորիա:Ամերիկացի գրողներ Կատեգորիա:Ամերիկացի պատմաբաններ Կատեգորիա:20-րդ դարի ամերիկացի բանաստեղծներ
Ալյասկյան մալամուտ
Ալյասկյան մալամուտ (անգլ. Alaskan Malamute), ընտանի շների հինավուրց, խոշոր, լծկան և ծանրաքարշ ցեղատեսակ ։ 2010 թվականից համարվում է Ալյասկայի խորհրդանիշը ։
Ցեղատեսակի պատմությունը
Ցեղատեսակի պատմությունն սկսվում է դարերի խորքից, երբ այն ապրում էր Ալյասկայի էսկիմոսների ինուպիատ ցեղի մալեմյուտ ցեղախմբի ներկայացուցիչների հետ կողք-կողքի։ Այս ցեղատեսակի շները մեծ նշանակություն ունեին բնիկների համար։ Նրանց համագործակցությունը շահավետ էր երկուստեք։ Բացի սահնակին լծված ծանր բեռներ տեղափոխելուց, ալյասկյան մալամուտները կարողանում էին որսորդություն անել և վարժեցվում էին նույնիսկ արջի վրա հարձակվելուն։
1896 թվականին Կլոնդայքում սկսված ոսկու տենդի ժամանակներում, մալամուտների ծառայությունը առավել անգնահատելի դարձավ։ Հաճախ նրանց խաչասերում էին այլ ցեղատեսակների հետ, առավել արդյունավետ ցեղատեսակներ ստանալու նպատակով։
2004 թվականին ժամանակակից ալյասկյան մալամուտի ԴՆԹ-ի անալիզը ցույց է տվել, որ նրանք աշխարհի հինավուրց ցեղատեսակներից մեկն են և գենետիկորեն տարբերվում են մյուս ցեղատեսակներից։ 2013 թվականի հետազոտությունների արդյունքում պարզվել է, որ ալյասկյան մալամուտները ծագում են արևելյան Ասիայից։
Հիմնականում որպես ցեղատեսակ հայտնի է դարձել 1935 թվականին։
Ընդհանուր բնութագիրը
Ցեղատեսակն ունի ամուր մարմնակազմվածք, երկար ու խիտ կոպիտ մազածածկ։ Իրեն հիանալի է զգում ձնառատ վայրերում։
Ընդհանուր առմամբ լինելով ագրեսիվ, մարդկանց նկատմամբ ագրեսիվ չեն, այդ իսկ պատճառով, որպես պահապան նրանից դուրս չի գա։
Ցանկալի են ալյասկյան մալամուտների հետևյալ մարմնական տվյալները. մնդավի բարձրությունը՝ 63,5 սմ (արու), 58,5 սմ (էգ), քաշը՝ 39 կգ (արու), 34 կգ (էգ)։ Գունավորումը տարաբնույթ է։ Հիմնականում բաց գորշի կամ սևի համադրությունը սպիտակի հետ։ Միատարր գույների մեջ գերադասելի է ամբողջովին սպիտակը։
Ուզուրպացում
Ուզուրպացում ( - զավթել, գրավել), որևէ բանի ապօրինի զավթումը կամ ուրիշի իրավունքների բռնի յուրացումը։
Քաղյան ոլորտում անձնական դիկտատուրա հաստատելու նպատակով կառավարական իշխանության հակաիրավական զավթումը կամ պետության գլխի լիազորությունների յուրացումը պետական հեղաշրջման միջոցով (օրինակ, իշխանության Ուզուրպացումը Նապոլեոն Բոնապարտի կողմից, 1799 թվականի հեղաշրջման հետևանքով)։
Կատեգորիա:Քաղաքական գործընթացներ Կատեգորիա:Ընտրություններ
Բաշիրաովա
Բաշիրաովա, հարթավայր Հայկական լեռնաշխարհում, Բիթլիս գետի ստորին հոսանքի աջափնյակում, շրջապատված հյուսիսից՝ Կյավյանդաղ, իսկ հարավից՝ Աշիտադաղ լեռներով։ Այստեղով անցնում են մի քանի ճանապարհներ ։
Ալպեր (ֆիլմ, 2011)
«Ալպեր» (Άλπεις ,Alpeis), հույն ռեժիսոր Յորգոս Լանտիմոսի ՝ 2011 թվականին նկարահանած հունական կինոնկարը դրամա ժանրում։ Ֆիլմի սցենարը գրվել է ռեժիսորի կողմից։
«Ալպերը» 2011 թվականի սեպտեմբերի 1-ին ներկայացվել է Վենետիկի 68-րդ կինոփառատոնին ։
Սյուժե
Այս պատմությունը հոսպիտալի գիշերային հիվանդախնամ կնոջ մասին է ։ Նա բացառիկ ծառայություններ է ցուցաբերում այն ընտանիքներին, ովքեր կորցրել են հարազատներին։ Կինը «Ալպեր» խմբի մասնակիցների շարքում է, որի անդամները, ըստ համապատասխան վարձավճարի, փոխարինում են նոր մահացած մարդկանց, երբ նրանց են այցելում սգավոր հարազատները...
Նկարահանումներ
«Ալպերը» կինոնկարը նկարահանվել է հունական «Χάος» կինոընկերության կողմից, որտեղ Յորգոս Լանտիմոսը նախկինում պրոդյուսեր էր աշխատում «Կինետտա» ֆիլմը նկարահանելիս։ Ֆիլմի բյուջեն ապահովել է Հունական կինոկենտրոնը ։ Նկարահանումները մեկնարկեցին 2010 թվականի հոկտեմբերին ։
Արտաքին հղումներ
Կատեգորիա:2011 ֆիլմեր Կատեգորիա:Հունական դրամա ֆիլմեր Կատեգորիա:2010-ականների դրամա ֆիլմեր Կատեգորիա:Անգլերեն ֆիլմեր
Սուդուեստի դի Գոյասի գավառ
Սուդուեստի դի Գոյասի գավառ (Microrregião do Sudoeste de Goiás), գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հարավային մարզի մեջ։ Բնակչությունը կազմում է 386 668 մարդ 2006 թվականի տվյալով։ Զբաղեցված տարածքը 56 111,526 կմ²։ Բնակչության խտությունը 6,89 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Գոյաս նահանգի գավառներ
Ֆորդիզմ
Ֆորդիզմ, սոցիալ-տնտեսական ուղղություներից մեկը ։ Անվանումը գալիս է Հենրի Ֆորդի անունից և կապված է նրա գործունեության հետ։